b'\n_START_ARTICLE_\nCadillac (albumi)\n_START_SECTION_\nNimikappale Cadillac\n_START_PARAGRAPH_\nEsa Kuloniemen teos The Renegades \xe2\x80\x93 Luopiotarina (2017) nimitt\xc3\xa4\xc3\xa4 Cadillacia el\xc3\xa4m\xc3\xa4\xc3\xa4 suuremmaksi levytykseksi. The Renegades oli kuitenkin supert\xc3\xa4hti vain Suomessa, sill\xc3\xa4 se oli ensimm\xc3\xa4inen Suomessa hurjalla rokkiasenteella esiintynyt yhtye. Asennetta korosti my\xc3\xb6s laulun sanoitus. Vince Taylorin 1959 sanoittamasta tekstist\xc3\xa4 saa k\xc3\xa4sityksen, ett\xc3\xa4 \xe2\x80\x9cbeibi oksentaa uuteen Cadillaciin\xe2\x80\x9d (Well, my baby threw up in a brand new Cadillac). Ilmeisesti sanat kuitenkin tarkoittivat, ett\xc3\xa4 beibi saapui paikalle (drove up) Cadillacilla, jolloin seuraava s\xc3\xa4e She ain\xc2\xb4t never ever coming back on loogisempi. Yhtye saattoi kuitenkin tahallaan lausua sanan oksennukseen viittaavasti.'